Hammershøj d. 28/6-2019

Frafald og gennemførelsesprocent på Tjele Efterskole

Vi har i det forgangne år haft yderligere nedgang i frafaldsprocenten og nærmer os et niveau, som er tilfredsstillende. Gennemførelsesfrekvensen er ikke helt tilfredsstillende, idet den helst skal op i nærheden af 90%. Men der er dog en fremgang på 4% i forhold sidste skoleår og med en gennemførelsesprocent på 87%, nærmer vi os. Med til billedet hører stadigvæk, at skolen har alle tre årgange, og dermed også 8. klasse, hvor en del elever er meget unge.

Som andre efterskoler arbejder vi hårdt på at vende kurven, og har derfor igennem de seneste år indført særlige procedurer i forbindelse med eventuelle bortvisninger. Disse procedurer bliver hvert år evalueret med henblik på at forbedre processen frem mod en eventuel bortvisning, for at undgå tidligere tiders noget vilkårlige og unuancerede bortvisninger, og vi har da også i år haft rigtig gode resultater. Derudover arbejder vi meget målrettet på at kunne fastholde elever, som mistrives. Vi har bl.a. igennem de sidste to år omlagt kontaktlærerfunktionen og lagt ekstra ressourcer i undervisningen.

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| År | 10/11 | 11/12 | 12/13 | 13/14 | 14/15 | 15/16 | 16/17 | 17/18 | 18/19 |
| Antal elever på 1. skoledag | 120 | 95 | 126 | 132 | 107 | 98 | 106 | 107 | 103 |
| Antal afgangselever | 114 | 87 | 111 | 125 | 102 | 92 | 93 | 97 | 97 |
| **Frafalds procent** | **5%** | **13%** | **12%** | **5%** | **5%** | **6%** | **12%** | **9,5%** | **5,8%** |
|  |  |  |  |  |  |  |  |  |  |
| Antal elever der startede i løbet af skoleåret | 142 | 111 | 142 | 150 | 129 | 120 | 120 | 117 | 111 |
| Antal afgangselever | 114 | 87 | 111 | 125 | 102 | 92 | 93 | 97 | 97 |
| **Gennemførelsesprocent** | **79%** | **78%** | **78%** | **83%** | **79%** | **77%** | **78%** | **83%** | **87%** |

Med venlig hilsen

Kim D. Hansen

Forstander

Tjele Efterskole